**APSTIPRINĀTS**

ar Jelgavas pilsētas domes

28.05.2020. lēmumu Nr.10/4

**Jelgavas pilsētas pašvaldības interešu izglītības iestādes**

**„Jaunrades nams „Junda””**

**NOLIKUMS**

**I. Vispārīgie jautājumi**

1. Nolikums nosaka Jelgavas pilsētas pašvaldības interešu izglītības iestādes „Jaunrades nams „Junda”” (turpmāk – Iestāde) dibināšanas, reorganizācijas un likvidācijas kārtību, darbības mērķi, pamatvirzienu un uzdevumus, īstenojamās izglītības programmas, izglītības procesa organizāciju un citus ar Iestādes darbību saistītus jautājumus.
2. Iestāde ir Jelgavas pilsētas domes (turpmāk – dibinātājs) izveidota pašvaldības interešu izglītības iestāde, kas reģistrēta Latvijas Republikas Izglītības iestāžu reģistrā ar reģistrācijas numuru 2851900149.
3. Iestādi dibina, reorganizē vai likvidē dibinātājs, saskaņojot ar Izglītības un zinātnes ministriju un paziņojot par to Izglītības iestāžu reģistram.
4. Iestādes nolikumu un tā grozījumus apstiprina dibinātājs.
5. Iestāde atrodas Jelgavas pilsētas pašvaldības izpilddirektora pakļautībā un Jelgavas pilsētas pašvaldības iestādes „Jelgavas izglītības pārvalde” (turpmāk – Pārvalde) pārraudzībā.
6. Iestādes juridiskā adrese: Zemgales prospekts 7, Jelgava, LV-3001.
7. Dibinātāja juridiskā adrese: Lielā iela 11, Jelgava, LV-3001.
8. Iestādei ir struktūrvienība „Lediņi”, kura atrodas Lediņu ceļā 1, Jelgavā, LV-3001.
9. Iestāde darbojas saskaņā ar Izglītības likumu, Fizisko personas datu apstrādes likumu un citiem normatīvajiem aktiem, kas reglamentē izglītības iestāžu darbību, kā arī dibinātāja lēmumiem un šo nolikumu.
10. Iestāde ir pastarpinātās pārvaldes iestāde, tai ir noteikta parauga veidlapa, zīmogs un simbolika.
11. Iestāde savus uzdevumus var veikt sadarbībā ar citām pašvaldībām un valsts institūcijām, juridiskajām un fiziskajām personām Latvijā un ārvalstīs, normatīvajos aktos noteiktā kārtībā.

**II. Iestādes darbības mērķis, pamatvirziens un uzdevumi**

1. Iestādes darbības mērķis ir  personas prasmju, spēju, radošuma attīstīšana, atbilstoši tās interesēm, individuālajām vajadzībām un vēlmēm.
2. Iestādes darbības pamatvirziens ir izglītojoša darbība.
3. Iestādes pamatuzdevumi:
	1. izstrādāt un īstenot interešu izglītības programmas;
	2. radīt atbilstošus apstākļus bērnu un jauniešu intelektuālajai attīstībai, interešu, spēju un talantu izkopšanai, pašizglītībai un radošam darbam;
	3. sekmēt bērnu un jauniešu karjeras vadības prasmes;
	4. sekmēt bērnu un jauniešu lietderīgu brīvā laika pavadīšanu, organizējot nometnes, radošās darbnīcas, brīvlaika akcijas un citas aktivitātes;
	5. sekmēt bērnu un jauniešu ar speciālajām vajadzībām integrēšanos sabiedrībā;
	6. īstenot darbu ar jaunatni, sadarboties ar jauniešu nevalstiskajām organizācijām un izglītības iestāžu pašpārvaldēm;
	7. veikt interešu izglītības metodisko un informatīvo darbu;
	8. organizēt un koordinēt pasākumus interešu izglītībā;
	9. organizēt interešu izglītības pedagogu profesionālās kvalifikācijas pilnveidi.

**III. Iestādē īstenojamās izglītības programmas**

1. Iestāde īsteno šādas interešu izglītības programmas:

15.1. kultūrizglītības programmu;

15.2. radošās industrijas programmu;

15.3. sporta interešu izglītības programmu;

15.4. tehniskās jaunrades programmu;

15.5. vides interešu programmu;

15.6. citas interešu izglītības programmas.

1. Iestāde īsteno interešu izglītības pedagogu profesionālās kvalifikācijas pilnveides programmas.

IV. Izglītības procesa organizācija

1. Izglītības procesu iestādē regulē Izglītības likums, šis nolikums, citi normatīvie akti, kā arī Iestādes iekšējie normatīvie akti.
2. Iestādes pamatdarbības forma ir pulciņu (grupu) nodarbības, kas notiek saskaņā ar interešu izglītības programmām un Iestādes direktora apstiprinātu nodarbību sarakstu.
3. Iestādes mērķauditorija ir:
	1. bērni un jaunieši līdz 25 gadu vecumam;
	2. interešu izglītības pedagogi.
4. Pulciņu (grupu) skaitlisko sastāvu, nepieciešamo stundu skaitu un nodarbību ilgumu Iestādes direktors nosaka atbilstoši pulciņu darbības jomai un interešu izglītības programmas saturam.

**V.** **Iestādes direktora pienākumi un tiesības**

1. Iestādi vada direktors, kuru pieņem darbā un atbrīvo no darba dibinātājs, saskaņojot ar Izglītības un zinātnes ministriju.
2. Iestādes direktors atbild par Iestādes darbību un tās rezultātiem, izglītības programmu īstenošanu, par Izglītības likuma, Bērnu tiesību aizsardzības likuma, Fizisko personu datu apstrādes likuma un citu normatīvo aktu ievērošanu, kā arī par Iestādes intelektuālo, finanšu un materiālo līdzekļu racionālu izmantošanu.
3. Iestādes direktora pienākumi:
	1. vadīt Iestādes darbu saskaņā ar normatīvo aktu prasībām;
	2. organizēt Iestādes nolikuma un darbību reglamentējošo normatīvo dokumentu izstrādi, kontrolēt to izpildi;
	3. izdot rīkojumus Iestādes darbības nodrošināšanai, kontrolēt to izpildi;
	4. organizēt un vadīt Iestādes attīstības plāna izstrādi, saskaņojot to ar Pārvaldi;
	5. nodrošināt drošības pasākumus Iestādē un tās organizētajos pasākumos atbilstoši normatīvo aktu prasībām;
	6. nodrošināt darba aizsardzības, ugunsdrošības un higiēnas normu ievērošanu Iestādes darbībā;
	7. organizēt lietvedības kārtošanu;
	8. noteikt darbinieku darba samaksu saskaņā ar normatīvajiem aktiem;
	9. sniegt atskaites par Iestādes darbību Pārvaldei;
	10. veikt citus normatīvajos aktos noteiktos pienākumus.
4. Iestādes direktora tiesības:
	1. bez īpaša pilnvarojuma pārstāvēt Iestādi valsts, pašvaldību un citās institūcijās;
	2. pieņemt darbā un atbrīvot no darba Iestādes pedagogus un citus darbiniekus, nosakot viņu darba pienākumus un atbildību;
	3. Iestādes vārdā slēgt darījumus ar fiziskām un juridiskām personām.

**VI. Iestādes pedagogu, darbinieku un audzēkņu pienākumi un tiesības**

1. Pedagogu tiesības, pienākumi un atbildība noteikta Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos, kā arī Iestādes iekšējos normatīvajos aktos, darba līgumā un amata aprakstā.
2. Citu Iestādes darbinieku tiesības, pienākumi un atbildība noteikta Darba likumā, Bērnu tiesību aizsardzības likumā un citos normatīvajos aktos, Iestādes iekšējos normatīvajos aktos, darba līgumā un amata aprakstā.
3. Audzēkņu tiesības, pienākumi un atbildība noteikta Izglītības likumā, Bērnu tiesību aizsardzības likumā, citos ārējos normatīvajos aktos un Iestādes iekšējos normatīvajos aktos.

**VII. Pedagoģiskā padome**

1. Iestādes direktors izveido un vada Iestādes pedagoģisko padomi, kas izskata, analizē, izstrādā un ierosina priekšlikumus par Iestādes mācību un audzināšanas darbu.
2. Iestādes pedagoģiskās padomes kompetenci nosaka Iestādes direktora apstiprināts pedagoģiskās padomes reglaments.

**VIII. Iestādes iekšējo normatīvo aktu pieņemšanas kārtība un**

**administratīvo aktu vai faktiskās rīcības apstrīdēšanas kārtība**

1. Iestāde saskaņā ar Izglītības likumā un citos normatīvajos aktos un šajā nolikumā noteikto, patstāvīgi izstrādā un izdod iekšējos normatīvos aktus.
2. Iestādes izdotu administratīvo aktu vai faktisko rīcību persona var apstrīdēt Jelgavas pilsētas domē, iesniedzot iesniegumu Administratīvā procesa likuma noteiktajā kārtībā.

IX. Iestādes saimnieciskā darbība un finansējuma avoti

32. Iestādes finansējuma avoti ir:

32.1. valsts budžeta līdzekļi;

32.2. pašvaldības budžeta līdzekļi;

32.3. ieņēmumi, sniedzot maksas pakalpojumus saskaņā ar dibinātāja lēmumu;

32.4. ziedojumi, dāvinājumi un citi ieņēmumi.

33. Iestādes grāmatvedības uzskaiti un apkalpošanu veic Pārvaldes centralizētā grāmatvedība.

**X. Citi jautājumi**

34. Saskaņā ar normatīvajiem aktiem Iestāde veic dokumentu un arhīva pārvaldību.

35. Iestāde izveido un uztur elektronisku datu uzskaiti atbilstoši Valsts izglītības informācijas sistēmas izstrādātajai programmatūrai.

36. Iestāde sagatavo un Valsts izglītības informācijas sistēmā elektroniski iesniedz Valsts statistikas pārskatu izglītības jomā (IIP-1).

Jelgavas pilsētas pašvaldības

interešu izglītības iestādes

„Jaunrades nams „Junda”” direktore I.Jaunzeme